Ir-Regolament Tal-Kummissjoni (KEE) Nru 2988/91
tal-11 ta’ Ottubru 1991
li jemenda r-Regolament (KEE) Nru 1538/91 li jintroduċi regoli dettaljati għall-implimentazzjoni tar-Regolament (KEE) Nru 1906/90 dwar ċerti standards ta’ marketing tal-laħam tat-tjur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1906/90 tas-26 ta’ Ġunju 1990 dwar ċerti standards ta’ marketing tal-laħam tat-tjur [1] u b’mod partikolari Artikolu 9 tiegħu,
Billi Artikolu 8 tar-Regolament tal-Kummissjoni (KEE) Nru 1538/91 [2] jistabbilixxi r-regoli dettaljati għall-klassifikazzjoni mhux obbligatorja ta’ laħam tat-tjur friżat, skond il-kategoriji tal-piż; billi l-applikazzjoni immedjata ta’ dawn id-dispożizzjonijiet kienet ta’ impediment għal importazzjoni minn pajjiżi terzi ta’ laħam tat-tjur ippakkjat qabel id-dħul fis-seħħ ta’ l-imsemmi Regolament; billi l-applikazzjoni ta’ Artikolu 8 tiegħu għandha għalhekk tkun posposta għall-1 ta’ Marzu 1992;
Billi l-Kumitat ta’ Ġestjoni għal-Laħam tat-Tjur u Bajd għadu ma tax opinjoni fil-limitu ta’ żmien kif impost mill-President,
ADOTTAT DAN IR-REGOLAMENT:
Artikolu 1
Artikolu 15 tar-Regolament (KEE) Nru 1538/91 huwa mibdul b’dan li ġej:
"Artikolu 15
Dan ir-Regolament għandu jidħol fis-seħħ fl-20 ta’ Ġunju 1991.
Għandu japplika mill-1 ta’ Lulju 1991.
Artikolu 8 għandu japplika mill-1 ta’ Marzu 1992 fil-każ ta’ importazzjoni minn pajjiżi terzi.
Madankollu, sal-31 ta’ Diċembru 1991, l-operaturi jistgħu jippakkjaw il-prodotti koperti b’dan ir-Regolament f’materjal tal-ippakkjar li juri l-indikazzjonijiet li għalihom hemm provdut fil-leġislazzjoni nazzjonali jew tal-Komunità applikabbli qabel id-dħul fis-seħħ ta’ dan ir-Regolament. Dawn il-prodotti jistgħu imbagħad jitpoġġew fis-suq sal-31 ta’ Diċembru 1992"
.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fil-11 ta’ Ottubru 1991.